13. ΠΡΟΕΔΡΙΚΟ ΔΙΑΤΑΓΜΑ υπ’ αριθμ. 150 της 5/21 Απρ. 1993 (ΦΕΚ Α΄ 60) Τρόπος και διαδικασία επιχορήγησης Χρηματοδότησης και δανειοδότησης της Δημόσιας Επιχείρησης Πολεοδομίας και Στέγασης (ΔΕΠΟΣ) από το Ειδικό ταμείο Εφαρμογής Ρυθμιστικών και Πολεοδομικών Σχεδίων (ΕΤΕΡΠΣ). Έχοντας υπόψη: 1.Τις διατάξεις της παρ. 5 του άρθρ. 56 του νομ. 947/1979 «περί οικιστικών περιοχών» (Α΄ 169), όπως συμπληρώθηκαν με τις διατάξεις της παρ. 1 του άρθρ. 8 του νομ. 1512/1985 «περί τροποποίησης και συμπλήρωσης πολεοδομικών διατάξεων ρύθμισης συναφών θεμάτων και θεμάτων του Ταμείου νομικών» (Α΄ 4). 2.Τις διατάξεις του άρθρ. 29Α του νόμ. 1558/1985 όπως αυτό προστέθηκε με το άρθρ. 27 του νομ. 2081/1992 (Α΄ 14) και το γεγονός ότι από τις διατάξεις αυτού του Δ/τος δεν προκαλείται δαπάνη σε βάρος του κρατικού προϋπολογισμού. 3.Την 126/1993 γνωμοδότηση του Συμβουλίου της Επικρατείας με πρόταση του Υπουργού Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.Η ΔΕΠΟΣ επιχορηγείται, χρηματοδοτείται και δανειοδοτείται από το ΕΤΕΡΠΣ για την εκπλήρωση των παρακάτω σκοπών: 1.Για την ανάπτυξη και εκτέλεση οικιστικών και στεγαστικών προγραμμάτων. 2.Για την εκπόνηση πάσης φύσεως μελετών και ερευνών οι οποίες έχουν σχέση με την οικιστική πολιτική. 3.Για την εκτέλεση έργων αναπλάσεων υποβαθμισμένων περιοχών και περιοχών αυθαιρέτων ύστερα από την ένταξή τους στο σχέδιο. 4.Για την εκτέλεση έργων αναπλάσεων-αποκαταστάσεων παραδοσιακών συνόλων και κτιρίων. Άρθρ.2.Η επιχορήγηση, χρηματοδότηση και δανειοδότηση της ΔΕΠΟΣ γίνεται ύστερα από αιτιολογημένη εισήγηση των καθ’ ύλην αρμοδίων Διευθύνσεων του Υπουργείου Περιβάλλοντος, Χωροταξίας και Δημοσίων Έργων η οποία εγκρίνεται με απόφαση του Υπουργού Περιβάλλοντος, Χωροταξίας και Δημοσίων Έργων. Η διάθεση των πιστώσεων αυτών εγκρίνεται από το Διοικητικό Συμβούλιο (Δ.Σ.) του ΕΤΕΡΠΣ το οποίο καθορίζει επίσης τους όρους και τις προϋποθέσεις δανειοδότησης. Σελ. 470,828 Τεύχος 1231-Σελ. 34 Άρθρ.3.Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 